Държавен вестник, бр. 55, 2000 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  55
(2) Граничните инспекционни ветеринарни
пунктове влизат в състава на граничните инс-
пекции за ветеринарномедицински контрол и
карантина (ГИВКК) при съответната регионал-
на ветеринарномедицинска служба.
(3) Граничен ветеринарен инспектор може
да бъде само ветеринарен лекар.
Чл. 67. Министърът на земеделието и гори-
те със заповед определя вида на обектите, под-
лежащи на ветеринарномедицински контрол,
за всеки граничен контролно-пропускателен
пункт (ГКПП).
Чл. 68. (1) Разрешителното по чл. 44 от зако-
на се издава от ГУ на НВМС в 10-дневен срок от
подаване на заявлението и се изпраща служеб-
но на съответния ГИВП преди осъществяване
на вноса или износа.
(2) Вносът или износът се допуска, при ус-
ловие че:
1. в ГИВП има ветеринарномедицинско раз-
решително;
2. обектът се придружава от оригинален ве-
теринарен сертификат, издаден от компетен-
тен държавен орган, определен от правителст-
вото на съответната страна, а за ветеринарно-
медицинските препарати (ВМП)—протокол за
анализ, издаден от производителя.
Чл. 69. Граничният ветеринарен инспек-
тор извършва проверките по чл. 43, ал. 1, т. 1—
4 от закона.
Чл. 70. (1) Проверката на документацията
при осъществяване на граничния ветеринарно-
медицински контрол е за установяване на ав-
тентичността и валидността на разрешително-
то и ветеринарния сертификат, придружаващи
пратката, и съответствието им с ветеринарно-
медицинските изисквания, утвърдени от ръко-
водителя на НВМС.
(2) При необходимост граничният ветери-
нарен инспектор проверява и други документи,
придружаващи пратката.
Чл. 71. Проверката за идентичност е за съ-
ответствие между посоченото във ветеринар-
номедицинското разрешително и в сертифика-
та с обекта на контрол.
Чл. 72. Физическата проверка е за установя-
ване състоянието на обекта и спазването на
условията за транспорт.
Чл. 73. Прегледът на животни е физическа
проверка, която включва външен оглед и кли-
ничен преглед на здравословното им състояние.
Чл. 74. (1) След извършване на проверките
по чл. 43, ал. 1, т. 1—4 от закона граничният ве-
теринарен инспектор допуска или не допуска
вноса или износа.
(2) При допускане на вноса граничният ве-
теринарен инспектор дава назначение на прат-
ката съобразно условията, посочени във вете-
ринарномедицинското разрешително за внос.
(3) При недопускане на вноса граничният
ветеринарен инспектор извършва действията по
чл. 183—190.
Чл. 75. (1) Допуснатите за внос суровини и
продукти от животински произход, адитиви,
фуражи, фуражни добавки и ветеринарномеди-
цински препарати се възбраняват на местоназ-
начението им от органите на НВМС, които взе-
мат проби за лабораторни изследвания.
(2) След получаване на резултатите от из-
следванията по ал. 1 органите на НВМС дават
заключение за годност, безопасност и направ-
ление за реализация на обектите по ал. 1.
(3) Редът по ал. 1 и 2 не се прилага за обекти
по ал. 1, внесени за лична употреба, мостри за
научни цели, анализи, изложби и пратки за
дипломатически представителства.
Чл. 76. Изискванията по чл. 51 от закона не
се прилагат при допуснати за внос животни,
предназначени за незабавно клане.
Чл. 77. При недопускане на износа гранич-
ният ветеринарен инспектор съставя констати-
вен протокол и връща обратно обектите на
контрол, за което уведомява съответната РВМС.
Чл. 78. Дезинфекцията по чл. 47 от закона се
извършва от ветеринарномедицински специалис-
ти по схема, утвърдена от ръководителя на НВМС.
Чл. 79. (1) Писмено искане за транзитно пре-
минаване на живи животни се прави от държав-
ните ветеринарномедицински власти на страна-
та, в чиято територия животните влизат след на-
пускане на територията на Република България.
(2) Искането по ал. 1 се изпраща до ГУ на
НВМС преди осъществяването на транзита и се
счита за гаранция по смисъла на чл. 45 от закона.
(3) В зависимост от епизоотичната обста-
новка и при условие че са спазени ветеринарно-
медицинските изисквания, органите на НВМС
разрешават или отказват транзитното преми-
наване на животните, като писмено уведомя-
ват държавните ветеринарномедицински влас-
ти на страната по ал. 1.
(4) При разрешаване на транзита органите
на НВМС определят маршрута и местата за
почивка и за разтоварване на умрели при тран-
спорта животни.
(5) При авария на транспортното средство
органите за контрол по транспорта уведомяват
незабавно съответната РВМС и предприемат
мерки за изолация на животните на място.
Чл. 80. (1) Граничният ветеринарен инспек-
тор на входящия ГКПП проверява транзитно
преминаващите животни по реда на чл. 70—73.
(2) Граничният ветеринарен инспектор не
допуска транзита, когато при проверката по ал. 1
се установи наличие на мъртви и/или болни
животни, представляващи опасност за здраве-
то на животните или хората.
(3) В случаите по ал. 2 граничният ветерина-
рен инспектор съставя констативен протокол и
връща обратно животните, придружени с ори-
гиналния екземпляр от протокола.
Чл. 81. (1) Когато при проверката на изходя-
щия ГКПП граничният ветеринарен инспектор
установи наличие на мъртви животни, той пред-